
Saluton, karaj legantoj ! 

Jen ni en la nova jaro 2016 ! Estas tradicie sendi bondezirojn jarkomence, kaj ĉi-foje mi deziras al vi kaj al 
viaj familianoj sanon kaj sukcesplenan novan jaron, estante en nova rolo - redaktanto de la komisiona 
bulteno. Jam de multaj tagoj estis diskuto en la Afrika Komisiono pri la reorganizo de la laboroj, kaj pro 
troa laboro de la antaŭa redaktanto, mi transprenis la preparadon de la periodaĵo. Mi do volas danki al Jean 
Codjo pri lia laŭdinda ĝisnuna laboro. 

Sed, tio ne estas unusola novaĵo el nia komisiono. Ĝi decidis translokigi la 6-an Afrikan Kongreson en 
novan landon, pro subita politika malsereneco en Burundo. La kongreso okazos en Tanzanio, en la urbo 
Bunda, inter la 28-a de novembro kaj la 5-a de decembro 2016. Bonvenon al ĉiuj ! 

Meze de decembro - naskiĝmonato de Zamenhof - pli ol unu afrika klubo kaj asocio ne nur rememoris la 
iniciatinton de Esperanto, sed ankaŭ okazigis utilajn aranĝojn pri kio vi estas invititaj legi en tiu ĉi 
numero. Same, la bulteno prezentas la laborplanon de la Afrika Komisiono por laĵus komenciĝinta jaro, kaj 
klopodojn reklami la lingvon en landoj, kie ĝi ankoraŭ ne hejmiĝis. 

Agrablan legadon! 

Adje Adjevi 


*********************************** 


Oficiala komnniko de la Afirika Komisiono de UEA pri AKE-6 



Estas sciate, ke Burundo estis 
anoncita kiel la gastiglando de la 
6-a Afrika Kongreso de Esperanto 
(AKE) en tiu ĉi jaro, sed pro la 
subita malpliboniĝo de la politika 


situacio en tiu lando, la lokaj 
kongresaj preparantoj devis rezigni. 

La Afrika Komisiono devis 
esplori alternativan solvon por 
organizi AKE en 2016. E1 la 
alvenintaj proponoj de diversaj 
landoj, tiu de Tanzanio pritaksiĝis 
la plej interesa. Tanzaniaj kolegoj 
kuraĝe akceptis transpreni la 
preparlaborojn, tiel la AKE-6 
oficiale okazos en la urbo Bunda. 

Multaj urĝaĵoj kaj farendaĵoj 
atendos Tanzanion. Tamen, en la 
Afrika Komisiono ni celas kvalitan 
kongreson, kaj tial ni firme kun- 
laboras por prezenti pli ĝuindan 
kaj agrable ne forgeseblan kon- 
greson. Ni ankaŭ arde klopodas 
por ebligi al tiom da enkontinentaj 


esperantistoj la ŝancon partopreni 
en vere Tutkontinenta renkontiĝo. 

Ni esperas ricevi helpon kaj sub- 
tenon de ĉiuj bonkoraj esperant- 
istoj kaj organizaĵoj, kaj spirite kaj 
materie. 

La nomo kaj la logotipo de 
organizaĵoj, individuoj, kiuj sub- 
tenos la kongreson per subtena 
pago por 5 afrikanoj el la najbaraj 
landoj de Tanzanio, aperos en la 
kongresa libro kaj en la komisiona 
retpaĝo. 

Antaŭdankon! 


Legu la bultenon 

Esperanto en Afriko 
en la reto: 


www.esperanto-afriko.or2 


Vi estos bonvena inter la legantoj! 









Paĝo 2 


ZAMENHOM TACO1015: 


de lleiiino... 

En la regiono de Lokossa kaj de 
Koĝi, kie esperantistiĝis multaj 
junaj beninanoj pro la tiea lernejo 
Jules Verstraeten, estas tradicie 
konate, ke oni festas Zamenhofan 
Tagon je la fino de la jaro. Ĉi-jare 
la festo okazis ne la 15-an de 
decembro, sed la 28-an, tiel ke 
multaj esperantistoj ĝin povis 
partopreni. 

Por la unua fojo, geknaboj de 
Koĝi reagis pozitive al la invito de 
Bernard Gnancadja - prezidanto 
de BOJE (benina junulara sekcio). 
Ili venis al la urbo Lokossa por tie 
festumi ĉe la publika ejo Ruĝa 
Stelo. Ĉeestis ankaŭ Latifou - 
prezidanto de la landa asocio 
ABeE. 

Oni kaptis la okazon por pri- 
paroli strategiojn efikajn, por ke 



pli kaj pli da gejunuloj aktive surmetis T-ĉemizojn kun Esperanta 
agadu por la movado. Deko da ŝildo por reklame turni la atenton 
knabinoj el Koĝi, precipe de la de neesperantistoj al nia movado. 
Esperanto-klubo V.K.E ankaŭ 

ĉeestis kaj eĉ kantis kaj dancis. Ili Bernard Gnancadja 




La neprofitcela asocio Solidareco 
kaj Agado festis la naskiĝtagon de 
Zamenhof en Kinŝaso, DR Kongo, 
la 19-a an de decembro 2015. 
Partoprenis kelkaj esperantistoj 
kaj neesperantistoj. 

Ni prelegis pri la temo: E speranto, 
nova ideo por la komunikado ; pre- 
zentis kelkajn librojn al la parto- 
prenantoj kaj trinkis kaj manĝis 
ion por festumi la tagon. La etoso 
estis bonega. Kelkaj partoprenantoj 
aŭdis unuafoje pri Esperanto. 

Estis okazo por Solidareco kaj 
Agado inaŭguri sian Kulturan 
Centron, kies celo estas: a) organizi 
informon kaj trejnadon de Eo; b) 
perfektigi ĉe siaj membroj la 
konon kaj uzon de la internacia 
lingvo Esperanto por ĉiuj intencoj 
kaj kulturaj celoj; c) evoluigi la 
uzon de Esperanto; ĉ) organizi 
turismajn aktivaĵojn por esperan- 


...al DR Kongolando 

tistoj; d) entrepreni ĉiujn eblajn por eklerni Esperanton. La lingva 
iniciatojn por la disvastigado de kurso ekos januare 2016. 
Esperanto. La tuta evento okazis en la 

Certe sen sidejo, tamen ni lernejo Galilee, kie certe ankaŭ 
decidis komenci la agadojn de la okazos la Esperanto-kurso. 
centro. Ĉe la fino de la aranĝo 

kelkaj partoprenantoj enskribiĝis Jean-Bosco Malanda Lutete 










Paĝo 3 


tra Malagasujo. 

La membroj de Itaosy E-klubo 
(IEK) kunfestis la Zamenhofan 
Tagon dimanĉe, la 20-an de 
decembro. 

En la sama monato de decem- 
bro okazis ankaŭ lingva kurso 
al grupo de infanoj, konsultiĝo 
kun amikoj de Madagaskaro pri 
ebla okazigo de la nacia kon- 
greso en 2016 kun Internaciaj 
Ekzamenoj de UEA/ILEI, pre- 
paro por akcepti surloke en la 
sekva januaro Nomad'Kurs- 
anojn, instruado de la lingvo al 
grupoj de gejunuloj, verko de rilatoj kun esperantisto en Rusio, la sesa Afrika Kongreso de Es- 
vortaro Esperanto-Malagasi, kreo renkonto de amiko kaj aranĝo de peranto, okazonta en Tanzanio. 
de projekto pri arbarigo en kun- studkunveno kun li kaj kores- 

laborado kun tiurilataj asocioj en pondado kun la kunordiganto de Fidilalao Henriel 

Francio, ekstarigo de komercaj la Afrika Komisiono de UEA pri 



...kajj Togolande! 



Okaze de la jarkunveno de Agado 
por la Progresigo de Esperanto en 
Togolando (APETO), 12 lomeaj 
e-istoj festrememoris la naskiĝon 
de L.L Zamenhof kun enhavriĉa 
programo en konstruaĵo de la 
universitata centro St. Jean de 
Lomeo, la 12-an de decembro. 


Estis interesa prelego pri la vivo 
de Zamenhof en formo de kvizo 
tiel, ke la partoprenantoj multe 
lernis en amuzplena etoso kaj 
levis multajn demandojn pri la 
iniciatinto de Esperanto. Okazis 
prezento de raporto pri la agado 
en la finiĝanta jaro, diskuto pri 


perspektivoj por la jaro 2016, rilate 
al la disvastiĝo de la lingvo land- 
skale kaj ankaŭ pri Esperanto- 
renkontiĝoj tra la kontinento en la 
kuranta jaro kaj en la tuj postaj 
jaroj. 

Dumkunvene, oni pledis por 
ofta renkontiĝo inter esperantistoj 
kaj novuloj, kadre de la Babil- 
manĝo kaj ankaŭ por la uzo de la 
lingvo ĉiukunvene por kelk- 
minuta lertigo de interesuloj pri 
praktikaj manaferoj. Tial por la 
venonta kunveno estis promeso 
de artisto Agbegan Aholou lernigi 
pri pentraĵo, dum alia montros 
kiel baki kukon, ekzemple. 

Ciuj ĉeestantoj, el kiuj estis du 
virinoj, ĝuis labore kaj feste la 
eventon, meze de bongustaj 
manĝaĵoj kaj refreŝigaĵoj. La festo 
finiĝis en la belega ĝardeno de St. 
Jean kun seancoj de fotoj, dum kiu 
ĉiuj unuopaj kunvenantoj provis 
akcepti la defion pri la plej bela 
foto, ĉu per poŝtelefonoj, ĉu per 
ciferaj fotiloj. 

E1 retejo de APETO 



Paĝo 4 


Esperanto en Suda Sudanc 


Esperanto ankoraŭ ne atingis 
ĉiujn landojn de Afriko. Tamen en 
iuj landoj la movado jam hejmiĝis, 
ekzistas kelkaj esperantistoj kaj 
funkcias landaj asocioj, dum en 
aliaj landoj nur estas landaj kluboj 
aŭ unuopaj esperantistoj. Fakte en 
la Jarlibro de UEA estas mencio 
de dudeko da landaj asocioj kaj 
kluboj en la kontinento. Bedaŭrin- 
de la situacio ankoraŭ ŝajnas pli 
plorinda en afrikaj arablingvaj 
landoj. 

Sed jam de la ĵus pasinta ok- 
tobro klopodoj por Esperanto en 
Suda Sudano estas farataj en kun- 
laboro kun la Afrika Komisiono 


ĉirkaŭ s-ro Anono Dodzi Komlan, 
eks-esperantisto, kiu nun volas 
relerni Esperanton. Temas pri 
helpado al li en la lingva eller- 
nado kaj kreo de provizora retejo 
http: / / esperantosudan.jimdo.com 

por reklami la lingvon en Sudano. 
Ankaŭ oni direktas la homon al 
retaj kursoj de Esperanto. Krome, 
oni planas helpi per kreo de afiŝo 
por informi en universitatoj, kreo 
de informfolio pri Esperanto k.s., 
sed ankaŭ instigi lin kontakti kun 
gazetaro por helpi en aperigo de 
artikolo. 

Li komencas re-uzi la lingvon en 
korespondado kaj plie komencas 


organizi sian liberan tempon por 
disvastigi kaj instrui la lingvon. 
Fondo de la unua sudana klubo 
ankaŭ perspektivas, ĉar estas 
komprenite, ke ĉiuj aliaj klopodoj 
sen ekzistanta movado estus 
vanaj. 

Certe la ŝancoj de Esperanto en 
Afriko estas altaj. Per iom da 
rimedoj eblos funkciigi en la lando 
plurajn kvalitajn kursojn. Por 
helpi la Esperanto-movadon en 
afrikaj landoj kaj precize en Suda 
Sudano, oni bonvolu senhezite 
rilati kun la Afrika Komisiono de 
UEA. Ciu subteno en formo de 
mono servos por sendado de 
lerno-materialo kaj organizo de 
studkunvenoj. 

E1 la Redakcio 


************************************* 

Afrika Kongreso 2010. ĉu vi ne snbtenas ? 


Certe vi estas multaj, kiuj sub- 
tenas la ideon de la Afrika 
kongreso en 2016. Kelkaj el vi eĉ 
kontribuis iom en la kampanjo 
por subteni la ĉeeston de tiom da 
aktivuloj el la kontinento al la sesa 
renkontiĝo antaŭe anoncita en 
Burundo, sed kiu finfine trans- 
lokiĝis al Bunda, Tanzanio 2016. 

Fine de la jaro oni kalkulis ĉiujn 
alvenintajn subtenojn. Estis kura- 
ĝiga rezulto: sumo egala al pluraj 
centoj da eŭroj transskribiĝis 
nome de AKE-6. Koran dankon al 
ĉiuj donacintoj. Sed la kolektita 
sumo apenaŭ sufiĉas por pagi 
vojaĝkostojn de deko da 
kongresanoj el la najbaraj landoj 
de Tanzanio. 

Car daŭre venas pliaj petoj por 
partopreni la kongreson el 
Ugando, Burundo, DR Kongo, 
Kenjo, Tanzanio kaj eĉ el foraj 
Afrikaj landoj, Afrika Komisiono 
de UEA ŝatus denove alvoki al 
ĉiuj bonkoraj Esperantistoj kon- 
tribui, ĉu per pago de aliĝkotizo 


por du aŭ kvar Afrikanoj, ĉu per 
pago de 200 eŭroj por kovri 
vojaĝkostojn de unu el la merit- 
plenaj Esperantistoj, ĉu per sub- 
tena aliĝo. Tio estas, ke la intere- 
suloj aliĝas kaj pagas la kongres- 
kotizon en sia nomo. Poste, kiam 
venos la eblo mendi hotelon, man- 
ĝojn kaj ekskursojn, ili mendos 
nenion. Ilia kongreskotizo estos 
donaco al la kongresa kaso. Ilia 
nomo aperos en la kongresa kajero. 
Oni antaŭvidas, ke estos iu stelo 
apud ilia nomo por montri, ke ili 


faris subtenan aliĝon kaj ne fizike 
partoprenos. 

Tiuj, kiuj dezirus disponigi 
pagon aŭ donacon al la konto 
"Afriko" kun indiko "AKE-2016", 
bonvolu kontakti la financan 
fakon de UEA retletere je 
financoj@co.uea.org kun kopio al 
ake-201 6@yahoogroupes.fr. 

Ni estas dankemaj por ĉiu kon- 
tribuo, eĉ la plej malgranda estas 
tre bonvena. 

AK 







Ecnan ncvan labcr-iarcn! Ni rekcmencu! 


La grupeto, kiu okupiĝas pri informado subtene al la estrarano Stefano Keller, jam rekomencis labori por 
la jaro 2016. 

La unua ero de la ĝia laborplano estas: La tago de gepatraj lingvoj - 21-a de februaro 2016. 

Bonvolu atendi baldaŭajn afiŝetojn kaj konsilojn por agado. Intertempe vi bonvolu diri, ke vi deziras 
kunlabori pri ĉi tiu agado en la listo < informado@yahoogroups.com >. Se vi okupiĝas pri informado al 
neesperantistoj en via lando aŭ urbo, bonvolu aliĝi tuj al tiu listo por esti certa ricevi ĉiujn informojn. 

Bonan kunlaboron al ni ĉiuj en la jaro 2016-a. 

Informa Fako de UEA 


Laborplano 2016 de la Afrika Komisiono de UEA 

Jen estas la laborplano de la Afrika Komisiono por 2016. Ni publikigas ĝin en Esperanto en Afriko por 
montri al ĉiuj kion praktike faras kaj planas la komisiono. 


1. Redakto kaj aperigo de la bulteno "Esperanto en 
Afriko" bite kaj paperforme en la kvanto de 4 
numeroj jare. 

2. Flego kaj ĝisdatigo de informoj en la komisiona 
retpaĝaro: www.esperanto-afriko.org kaj en la fejsbuka 
paĝo. 

3. Pretigo de diversaj varbiloj kaj informiloj. 

4. Reklami Esperanton dum la universitataj foiroj 
kaj en la sociaj retejoj. 

5. Instigo al organizado kaj raportado pri lingvaj 
kursoj ĉeesta, perkoresponda. 

6. Okazigo de la 3-a Afrika AMO-seminario. 

7. Serĉo de kontrollegantoj por verkoj de Afrikanoj. 


11. Helpi en la fortigado de LA, subteno al Tanzanio 
kaj Kenjo organiziĝi en landaj asocioj. 

12. Prelegoj kaj partopreno de la komisionanoj en 
konferencoj kaj kongresoj de landaj asocioj de UEA 
en la kontinento. 

13. Prizorgo de la afrika budo kaj kunveno dum la 
101-a UK en Nitro. 

14. Disdono de jaraj subvencioj al aktivaj landaj aso- 
cioj kaj kluboj. 

15. Provizi petintojn per studmaterialoj. 

16. Kunprepari kun tanzaniaj aktivuloj la 6-an AKE, 
kiu okazos de la 28-a de novembro ĝis la 5-a de 
decembro 2016 en Bunda, Tanzanio, sub la temo 
"Esperanto, ilo por paco kaj disvolviĝo". 


8. Stimuladi kaj konkrete puŝi afrikanojn kandida- 17. Serĉi kandidatan landon por la 7-a AKE . 
tiĝi por la programo "Ni semas" de UEA. 

18. Realigi kampanjon por la partoprenigo de afrikaj 

9. Instigo al kreo de TEJO- kaj ILEI-sekcioj kaj viri- esperantistoj al la kongreso en Tanzanio. 


naj grupoj en la kontinento. 

10. Varbi rimedon por elpreso de la lernolibro de 
esperantisto Emmanuel Rafiki. 



Jarrenkontiĝo en Anjron-Kope 

Kongreso de UETA sukcese okazis en Anjron-Kope Estis tre agrabla etoso kun la vilaĝanoj, kiuj kun- 
(Togolando), de la 20-a ĝis la 25-a de decembro 2015 festis. Estis kvar rezolucioj i.a. pri identeco de afrik- 
kun sesdeko da partoprenantoj el Burundo, anoj, UETA en 2016, Esperantaj Ekzamenoj de UETA 
Kamerunio, DR Kongolando, Benino, Malagasio, en Afriko, kaj Afrika Kongreso de Esperanto (AKE). 
Svisujo kaj Togolando. Kompletaj raportoj kun la rezolucioj aperos poste. 









Paĝo 6 


Pri la programo «Ni scmas» de U.EA 

Ĉu vi legis pri "Ni semas", nova programo de UEA ? Ĉu vi deziras partopreni ĝin aŭ simple bezonas 
informojn ? Jen adreso al kiu sendi proponojn kaj peti klarigojn pri ĝi: <nisemas@co.uea.org>. 
Ĉi-sube estas la regularo de la programo. 


Celoj 

La subvenciprogramo "Ni semas" 
celas subteni etajn projektojn de 
unuopuloj, kluboj, E-centroj, 
landaj aŭ fakaj asocioj aŭ aliaj gru- 
piĝoj, kiuj kontribuas en konkreta 
maniero al la realigo de la Strate- 
gia Laborplano de UEA, kiuj 
daŭras relative mallonge, kaj kiuj 
malmulte kostas. 

Finattcado 

La buĝeto por la programo estas 
aparte indikita kadre de la ĉapitro 
"Movada Evoluigo" en la ĝenerala 
buĝeto de UEA, ekde la buĝeto 
por la jaro 2016. La buĝeto ebligu 
minimume kvar subvenciojn po 
€100, sed povas esti pli alta. 

Petoj 

Petojn oni faras per formularo, 
al kiu oni rajtas aldoni suplemen- 


tajn dokumentojn. La formularo 
estas elŝutebla el la retejo de UEA 
kaj eventuale ankaŭ plenigebla en 
reto. Petoj devas esti senditaj 
elektronike aŭ per papera poŝto al 
la Centra Oficejo. Alvenintaj petoj 
estos pritaksataj post la plej 
proksima limdato laŭ trimonata 
ritmo: la 31-a de marto, la 30-a de 
junio, la 30-a de septembro kaj la 
31-a de decembro. 

Pritaksado , rekomendoj kaj decidoj 
La pritaksan kaj administran 
laboron plenumos juĝkomisiono 
konsistanta el tri anoj de la Konsilio 
de UEA. Ĝi rajtas peti de kandi- 
datoj suplementajn informojn, kaj 
ankaŭ konsiliĝi kun aliaj homoj 
pri siaj pritaksoj. Ene de 21 
kalendaraj tagoj post ĉiu limdato, 
la komisiono sendas al la Ĝene- 
rala Sekretario de UEA sian 


rekomendon. Ĝi rajtas rekomendi 
subvencii neniun projekton, nur 
unu projekton, aŭ pli ol unu 
projekton. En tiu lasta kazo, ĝi 
prezentu kialojn por la donado de 
pli ol unu subvencio, aŭ motivojn 
por elekti inter la kandidatoj. La 
finan decidon faras la Estraro de 
UEA, laŭeble rapide post ricevo 
de la rekomendo. 

Postraportado 

Pri ĉiu subvenciita projekto, la 
proponinto sindevontigas raporti 
pri la disvolviĝo kaj rezultoj ene 
de monato post ĝia kompletigo. 
Se projekto daŭras pli ol ses 
monatojn, la proponinto devas 
koncize raporti pri la progreso 
ĉiun sesan monaton ekde la aljuĝo 
de la sumo. Manko de raporto, 
post ripeta atentigo, povus sekvigi 
repostulon de la donita subvencio. 


Limdato por Esperanto en Afriko n-ro 27:15-an de marto 2016 

Kionfaras via landa asocio aŭ via loka Esperanto-klubo en via loĝloko? Bonvolu verki kaj sendi artikolon 
pri tio. La redakcio ricevas ankaŭ fotojn. Bonvenaj kompreneble ankaŭ estas sugestoj, konsiloj, komentoj 
por la plibonigo de la bulteno al: <afrika.oficejo@gmail.com>, <adjevia@gmail.com> aŭ aerpoŝte al: Afrika 
Oficejo de UEA, B.P. 416, Lokossa-Mono, Benino; tel./fakso: +229 224 10 229. 

"Esperanto en Afriko" estas trimonata oficiala periodaĵo de la Afrika Komisiono de UEA pri la Afrika 
Esperanto-movado. 

Redaktas: Adjevi Adje, 06 B.P. 61807, Lome— TG, Togolando; tel.: +228 902 57 549, 995 72 623. 

Membroj de la Afrika Komisiono de UEA: 

1- Kunordiganto - Adjevi Adje, Togolando 

2- Vickunordiganto - Jean Codjo, Kanado 

3- Junulara agado, TEJO-sekcioj - Jeremie Sabiyumva, Burundo 

4- ILEI-sekcioj, regionaj agadoj - Emile Malanda Nianga, Sudafriko 

5- Landaj asocioj, kluboj - Jean Bosco Malanda Lutete, DR Kongolando 






Paĝo 7 


Aliĝilo de la sesa Afrika Kongreso de Esperanto 

1. Familia Nomo :_ 

2. Persona Nomo :_ 

3. Lando :_ 

4. Strata aŭ poŝta adreso 

5. Retadreso :_ 

6. Telefono :_Poŝtelefono :_ 

7. Naskiĝdato :_Profesio :_ 

8. Mi konsentas, ke mia adreso aperu en la kongresa kajero : jes □ ne □ 

9. □ Mi bezonas invitilon : 

mia pasporta numero estas :_de la ŝtato_validas ĝis _ 

10. □ Mi deziras aliĝi al AKE-6 kaj pagos la kotizon de la kongreso surloke. 

11. □ Mi deziras aliĝi kaj pagas la kotizon al konto Afriko ĉe UEA kun indiko "AKE-2016". 

12. □ Mi subtenas la kongresan kason per donaco de :_eŭroj. 

13. Loko, dato :_Subskribo :_ 

Bonvolu sendi la plenigitan aliĝilon al KOK : ake-2016@yahoogroupes.fr 

Aliĝkotizoj 

La baza aliĝkotizo estas en eŭroj kaj dependas de tri landokategorioj kaj tri aliĝdatoj. Loĝado, manĝoj, 
ekskursoj kaj aliaj servoj estas aparte pagendaj por alikontinentanoj (vd. sube). 

A: Norda Ameriko, Okcidenta Eŭropo, Japanio, Suda Koreio, Israelo. 

B: Landoj de Orienta Eŭropo, landoj de Sud-Ameriko, Cinio. 

C: Ciuj landoj en Afriko, nemenciitaj landoj ĉe A kaj B. 


Aliĝperiodo 

ĝis 31.12.15 (jam pasis) 

ĝis 30.05.16 

Surloke 

Aliĝkategorio 

A 

B 

C 

A 

B 

C 

A 

B 

C 

Kotizoj en eŭroj 

20 

15 

2 

30 

25 

5 

40 

35 

10 


ino □ viro □ 


. Loĝloko :_ 


Loĝado 

Ciunokta prezo por unu persono en la kongreseja amasloĝejo: 3 EUR. 

Tamen en la kongresa urbo estas diversnivelaj hoteloj kun unuopaj, dulitaj ĉambroj kaj internaj banejoj 
kaj televidiloj. Eblas loĝi tie en komforto kaj sekureco kun matenmanĝo kontraŭ 15 eŭroj (aŭ pli) persone 
kaj nokte. La Kongresa Organiza Komitato rezervos hotelĉambrojn por ĉiuj, kiuj dezirus tranokti en hote- 
loj, sed proksime de la kongresejo. 

Mi mendas loĝadon en la sube elektita kategorio : 

□ loko en unulita ĉambro en hotelo por_noktoj :_EUR (se sciate; alie KOK fakturos) 

□ loko en dulita ĉambro en hotelo por _noktoj:_EUR (se sciate; alie KOK fakturos) 

□ amasloĝejo en la kongresejo por_noktoj:_EUR (se sciate; alie KOK fakturos) 


Manĝado 

Matenmanĝo kostas 2 eŭrojn, dum la prezoj por tag- kaj vespermanĝoj varias inter 3,5 kaj 5 eŭroj. 

Ĉiuj manĝoj okazos en la sama periodo, por ciuj partoprenantoj kune. 

Mi manĝas : 

□ viandon kaj fiŝon; □ ne viandon sed fiŝon; □ nek viandon; nek fiŝon; □ nek viandon, nek fiŝon, nek ion 
el besto. 



























Paĝo 8 


Ekskursoj 

DTl: duontaga al muzeo de la unua Tanzania 
prezidento en la vilaĝo Butiama (20 km de 
Bunda); 15 EUR. 

DT2: duontaga al la vilaĝo Marambeka (40 km 
de la kongresejo) por viziti la mezgradan E- 
lernejon; 10 EUR. 

TT: tuttaga al la bestoparko Serengeto (15 km 
ronde de Bunda Teachers College); 60 EUR. 

Ĉiu ekskurso okazos r kondiĉe ke minimume 15 
personoj aliĝos . 

Bestoparko Serengeti 

Serengeti estas granda nacia parko en norda 
Tanzanio. Gi situas je 13 kilometroj de la kon- 
gresa urbo Bimda kaj vastas je 14.763 km 2 . Tio 
estas la dua Afrika faŭnejo kun proksimume kvar 
milionoj da bestoj, el kiuj 400 specioj de birdoj 
ĉeestas. Ĝi estas ĉefe konata pro siaj amasaj mi- 
gradoj de milionoj da gnuoj, zebroj, gazeloj ktp, 
kiuj okazas dufoje ĉiujare. 


Tanzanio 

Tanzanio, laŭ longa formo Respubliko Unio de 
Tanzanio aŭ Unuiĝinta Respubliko de Tanzanio, 
en la svahila Tanzania kaj Jamhuri ya Muungano 
wa Tanzania , en la angla The United Republic of 
Tanzania, estas orientafrika lando, kiu situas 
borde de la Hinda Oceano en la tropika parto de 
la Suda Hemisfero. Ĝi estas ĉirkaŭita norde de 
Kenjo kaj Ugando, okcidente de Ruando, 
Burundo kaj Demokratia Respubliko de Kongo, 
sudokcidente de Zambio kaj Malavio, kaj sude de 
Mozambiko. La lando kovras 945.087 km 2 kaj 
havis pli ol 43 milionojn da enloĝantoj en 2010, 
ĉefe bantuaj. La ĉefurbo Dodomo troviĝas ĉe la 
koro de la lando, sed la ĉefa ekonomia centro 
estas la iama ĉefurbo Daresalamo ĉe la marbordo. 
La oficialaj lingvoj estas la svahila kaj angla, sed 
la araba estas ankaŭ parolata, precipe en la 
insuloj Zanzibaro kaj Pembo. 

La nuna Tanzanio naskiĝis de la kuniĝo de 
Tanganjiko kaj Zanzibaro la 26-an de aprilo 1964, 
iom post iliaj respektivaj sendependiĝoj de Britio 
en 1961 kaj 1963. Tanganjiko fariĝis membro de la 
Brita Ŝtatkomunumo kaj de Unuiĝintaj Nacioj en 
1961, kaj la nova Tanzanio heredis ambaŭ mem- 
brecojn. 


Kongresprograme 

Kvankam temas pri Afrika kongreso, AKE tradicie 
rolas kiel okazo por Esperanto-parolantoj el Afriko kaj 
aliaj mondpartoj kunsidi kaj pridiskuti la staton de la 
movado en la kontinento. Ankaŭ por amuziĝi kaj ĝui 
tiun internacian etoson. 

Estas vere, ke jam dekomence, AKE iĝis kvazaŭ 
monda evento, ĉar en ĝi partoprenas geesperantistoj el 
aliaj kontinentoj. Kaj eksterafrikaj gastoj anonciĝas 
ankaŭ por la ĉi-jara AKE ! 

La aranĝo kunigas ĝenerale gejunulojn, kiuj parto- 
prenas en la kutime interesaj kaj variaj programeroj. 
Ĉiam estas okazo labori, lerni, sperti novajn aferojn, 
amikiĝi, renkonti aktivulojn nur letere ekkonitajn, sed 
ankaŭ danci, ĉeesti teatraĵojn kaj spekti filmojn dum la 
kulturaj vesperoj. 

La kongresanoj havos okazon ekskursumi tra kaj 
malkovri aspektojn de la kongresa lando, kie abundas 
vidindaĵoj kaj kuriozaĵoj. 

Bnnda, la urbo de AKE-6 

La urbo Bunda situas en la mara regiono. Oriente de ĝi 
estas la parko Serengeti kaj sudokcidente la lago 
Viktorio. Krom tio troviĝas montaro, kiu iam donis 
sian nomon al la tuta urbo. La plej granda kaj longa 
monto estas Balilikiu ! La nomo Bunda devenis el mis- 
prononco de germanoj, kiuj okupis la lokon inter 1804 
kaj 1945 antaŭe okupatan de angloj. Kiam la germanoj 
siatempe atingis la lokon, ili scivolis pri ĝia nomo kaj 
la indiĝenoj eldiris al ili la nomon "Mabhunda". 

Tiutempe enloĝis Mabhundaj indiĝenoj de tribo 
Vasukuma. Tiu tribo estas unu el la 120 nuntempaj 
etnoj, kiuj ekzistas en Tanzanio. Ĝi estas la plej fama 
kaj granda el la lando. Ili estis ĉasistoj kaj nomadoj. Ili 
donis al la montetaro la nomon Mabhunda, kio signifas 
leonidojn, ĉar tie vivis leonoj kaj sovaĝaj bestoj. 
Anstataŭ skribi la loknomon Mabhunda, germanoj notis 
Bunda kaj tiel la nomo Bunda restis ĝis hodiaŭ. 

La urbo estas fame konata pro la monteto, kiu ĉirka- 
ŭas ĝin. En la urbo troviĝas vidindaĵoj kiel la monto 
Balili, de kies supro oni havas paronaman vidon pri la 
urbo kaj Hotelo Camp David, flanke de kiu estas inte- 
resaj kavoj. Okcidente de la urbeto je 12 km malprok- 
sime troviĝas la minejo Kabasa, malnova orminejo de 
germanoj kaj poste de angloj. 

Bunda Teachers College - la sidejo de la 6-a Afrika 
Kongreso de Esperanto - troviĝas en la urbo, precize 
en la kvartalo Nyasura. La lernejo situas 2 km de la 
centra urbo. En Nyasura estas haltejo de busoj, de kie 
oni rapide atingas BTC, ĉar tiu ĉi situas je distanco de 
nur 450 metrojn. 




